ອົບພະຍົບ ພາຍໃຕ້ ຂໍ້ຕົກລົງ ລະຫວ່າງ ສຫລ-ອອສເຕຣເລຍ ຈະປະເຊີນກັບ 'ການກວດທີ່ເຂັ້ມງວດ'
​ໂຄສົກ​ຂອງ​ທຳນຽບຂາວ ກ່າວ​ຕໍ່​ພວກ​ນັກ​ຂ່າວ​ໃນ​ວັນ​ອັງຄານວານ​ນີ້ວ່າ ຈະ​ມີ​ການ​ນຳ​ໃຊ້ “ການກວດ​ປະຫວັດ​​ເບື້ອງຫຼັງ ຢ່າງ​​ເຂັ້ມງວດ” ຕໍ່ພວກ​ອົບ​ພະຍົບທັງ​ໝົດ.
ນາຍົກລັດຖະມົນຕີອອສເຕຣເລຍ ທ່ານ Malcolm Turnbull ກ່າວໃນວັນພຸດມື້ນີ້ ວ່າ ສະຫະລັດແມ່ນມີຄວາມໝັ້ນໝາຍ ທີ່ຈະປະຕິບັດຕາມຂໍ້ຕົກລົງ ເພື່ອຮັບ ເອົາ ພວກຂໍລີ້ໄພກຸ່ມນຶ່ງ ຈາກສູນຕ່າງໆ ໃນເຂດມະຫາສະມຸດປາຊີຟິກ ເຂົ້າມາຕັ້ງຖິ່ນ ຖານໃໝ່ ເຖິງແມ່ນວ່າ ປະທານາທິບໍດີດໍໂນລ ທຣຳ ໄດ້ລົງນາມໃນດຳລັດໂຈະ ການຮັບເອົາອົບພະຍົບ ເປັນການຊົ່ວຄາວກໍຕາມ ຂໍ້ຕົກລົງດັ່ງກ່າວແມ່ນໄດ້ບັນລຸກັນ ໂດຍລັດຖະບານຊຸດກ່ອນ ຂອງປະທານາທິບໍດີ ບາຣັກ ໂອບາມາ ຊຶ່ງພົວພັນກັບພວກຂໍລີ້ໄພປະມານ 1,200 ຄົນ ທີ່ຖືກຈັບໃນຂະນະ ທີ່ພະຍາຍາມຈະເດີນທາງໄປອອສເຕຣເລຍ ແລະຖືກນຳຕົວໄປກັກທີ່ສູນຕ່າງໆ ໃນ ເກາະປາປົວນິວກີນີ ແລະ ເກາະ Nauru ໂຄສົກຂອງທຳນຽບຂາວ ທ່ານ Sean Spicer ກ່າວຕໍ່ພວກນັກຂ່າວໃນວັນອັງຄານ ວານນີ້ວ່າ ຈະມີການນຳໃຊ້  ຕໍ່ພວກ ອົບພະຍົບທັງໝົດ ທ່ານທຣຳ ເລີ້ມໃຊ້ຄຳເວົ້າດັ່ງກ່າວໃນລະຫວ່າງການໂຄສະນາຫາສຽງເປັນປະທານາ ທິບໍດີຂອງທ່ານ ເພື່ອກ່າວເຖິງການກວດສອບເພີ້ມຂຶ້ນຕໍ່ຜູ້ໃດກໍຕາມທີ່ ຈະໄດ້ຮັບ ອະນຸຍາດໃຫ້ເຂົ້າມາໃນສະຫະລັດ ທ່ານໄດ້ກ່າວໃນຂັ້ນຕົ້ນວ່າ ທ່ານຕ້ອງການຢາກ ຫ້າມພວກມຸສລິມທັງໝົດ ບໍ່ໃຫ້ເຂົ້າມາໃນສະຫະລັດ ແຕ່ຕໍ່ມາກໍ ໄດ້ປ່ຽນນະໂຍບາຍ ໂດຍສະເໜີໃຫ້ມີການກວດປະຫວັດເບື້ອງຫຼັງຢ່າງເຂັ້ມງວດ ພວກອົບພະຍົບສ່ວນໃຫຍ່ທີ່ພົວພັນໃນຂໍ້ຕົກລົງກັບອອສເຕຣລຍດັ່ງກ່າວ ແມ່ນມາ ຈາກອັຟການິສຖານ ອີຣັກ ແລະອີຣ່ານ ນອກຈາກການໂຈະ ໃນການຮັບເອົາອົບພະຍົບ ເປັນເວລາ 120 ມື້ ແລະ ສຳລັບ ພວກອົບພະຍົບຊີເຣຍແມ່ນບໍ່ມີກຳນົດແລ້ວນັ້ນ ທ່ານທຣຳ ຍັງໄດ້ຫ້າມບໍ່ໃຫ້ ເຂົ້າ ປະເທດເປັນເວລາ 90 ມື້ ຕໍ່ຜູ້ໃດກໍຕາມທີ່ມາຈາກອີຣ່ານ ອີຣັກ ຊີເຣຍ ເຢເມນ ລີເບຍ ໂຊມາເລ ແລະຊູດານ ລັດຖະມົນຕີກະຊວງຮັກສາຄວາມປອດໄພພາຍໃນ ທ່ານ John Kelly ກ່າວໃນວັນ ອັງຄານວານນີ້ວ່າ ບັນດາປະເທດທີ່ຢູ່ໃນບັນຊີລາຍຊື່ ແມ່ນບໍ່ມີການປະຕິບັດກົດໝາຍ ແລະເກັບກຳຂໍ້ມູນ ທີ່ຈຳເປັນ ທີ່ສ້າງຄວາມໝັ້ນໃຈ ກ່ຽວກັບ ປະຫວັດ ເບື້ອງຫຼັງຂອງ ປະຊາຊົນຂອງຕົນ ແລະສະຫະລັດຈະດຳເນີນງານຮ່ວມກັບພວກເຂົາເຈົ້າ ແລະ ປະເທດອື່ນໆ ເພື່ອ